Radionice izrade božićnih ukrasa - Slano
2025-11-29 09:30 - 11:00 (Europe/Zagreb) | Zavičajna kuća Dubrovačkog primorja, Put Jasenja 8, Slano, Dubrovačko-neretvanska, 20232, Croatia
Dragi prijatelji,
advent nam kuca na vrata, a s njim i radost Božića. Ljepota blagdana je u darivanju, a ove godine darujmo sreću i dio sebe!

Pozivamo vas u Zavičajnu kuću u Slanom na humanitarne radionice izrade božićnih ukrasa:
– primorski vez
– lutke Primorke

Raspored radionica:

primorski vez – petak 28.11. u 17:00
primorski vez – petak 5.12. u 17:00
izrada Primorki – subota 29.11. u 9:30

Ponesite samo dobru volju i maštu! Naučimo ponte primorskog veza, izradimo Primorke, čuvajmo tradiciju i, ono najvažnije, POMOZIMO onima kojima je najpotrebnije.

Vidimo se u Zavičajnoj kući u Slanom!

Tourist board of Dubrovačko primorje – Visit Slano

𝐒𝐮𝐛𝐨𝐭𝐧𝐣𝐚 𝐳𝐢𝐦𝐬𝐤𝐚 𝐣𝐮𝐭𝐫𝐚 𝐮 𝐃𝐮𝐛𝐫𝐨𝐯𝐧𝐢𝐤𝐮
2025-11-29 09:30 - 14:00 | Stradun, Placa bb, Dubrovnik, Dubrovačko-neretvanska, 20000, Croatia
𝘉𝘦𝘴𝘱𝘭𝘢𝘵𝘯𝘪 𝘵𝘦𝘮𝘢𝘵𝘴𝘬𝘪 𝘳𝘢𝘻𝘨𝘭𝘦𝘥𝘪 𝘎𝘳𝘢𝘥𝘢 𝘪 𝘧𝘰𝘭𝘬𝘭𝘰𝘳𝘯𝘪 𝘯𝘢𝘴𝘵𝘶𝘱𝘪 𝘵𝘪𝘫𝘦𝘬𝘰𝘮 𝘻𝘪𝘮𝘴𝘬𝘪𝘩 𝘮𝘫𝘦𝘴𝘦𝘤𝘪

Ako ste odlučili posjetiti Dubrovnik u zimskom razdoblju, organizirali smo za vas besplatnu i informativnu turu grada, kao i folklorne nastupe koji donose dašak tradicije i kulture na gradske ulice. Program započinje 8. studenog 2025. i traje do 28. ožujka 2026.

Svake subote 𝐓𝐈𝐂-𝐚 𝐏𝐢𝐥𝐞 – 𝐮 𝟗:𝟑𝟎 𝐬𝐚𝐭𝐢 𝐧𝐚 𝐞𝐧𝐠𝐥𝐞𝐬𝐤𝐨𝐦 𝐣𝐞𝐳𝐢𝐤𝐮 𝐢 𝐮 𝟏𝟐:𝟑𝟎 𝐬𝐚𝐭𝐢 𝐧𝐚 𝐡𝐫𝐯𝐚𝐭𝐬𝐤𝐨𝐦 𝐣𝐞𝐳𝐢𝐤𝐮.
𝐔 𝟏𝟏:𝟑𝟎 𝐬𝐚𝐭𝐢 𝐢𝐬𝐩𝐫𝐞𝐝 𝐜𝐫𝐤𝐯𝐞 𝐬𝐯. 𝐕𝐥𝐚𝐡𝐚 𝐨𝐝𝐫ž𝐚𝐯𝐚 𝐬𝐞 𝐟𝐨𝐥𝐤𝐥𝐨𝐫𝐧𝐢 𝐧𝐚𝐬𝐭𝐮𝐩, koji u slučaju lošeg vremena neće biti izveden.

Tema razgleda tijekom studenog nosi naziv „𝐊𝐨𝐳𝐦𝐨𝐩𝐨𝐥𝐢𝐭𝐬𝐤𝐢 𝐃𝐮𝐛𝐫𝐨𝐯𝐧𝐢𝐤“, a posvećena je stoljetnom suživotu različitih religija i kultura koje su oblikovale identitet našeg grada – katolicima, pravoslavcima, muslimanima i Židovima.

Sudjelovanje je 𝐛𝐞𝐬𝐩𝐥𝐚𝐭𝐧𝐨, ali zbog ograničenog broja mjesta potrebno je prijaviti se putem 𝐞-𝐦𝐚𝐢𝐥𝐚: 𝐭𝐢𝐜.𝐩𝐢𝐥𝐞@𝐭𝐳𝐝𝐮𝐛𝐫𝐨𝐯𝐧𝐢𝐤.𝐡𝐫 𝐢𝐥𝐢 𝐧𝐚 𝐛𝐫𝐨𝐣 +𝟑𝟖𝟓 𝟐𝟎 𝟑𝟏𝟐 𝟎𝟏𝟏, najkasnije petkom do 17 sati.

Pratite naše društvene mreže za najave tema i termine sljedećih tura.

———

𝐒𝐚𝐭𝐮𝐫𝐝𝐚𝐲 𝐖𝐢𝐧𝐭𝐞𝐫 𝐌𝐨𝐫𝐧𝐢𝐧𝐠𝐬 𝐢𝐧 𝐃𝐮𝐛𝐫𝐨𝐯𝐧𝐢𝐤
𝘍𝘳𝘦𝘦 𝘵𝘩𝘦𝘮𝘦𝘥 𝘤𝘪𝘵𝘺 𝘵𝘰𝘶𝘳𝘴 𝘢𝘯𝘥 𝘧𝘰𝘭𝘬𝘭𝘰𝘳𝘦 𝘱𝘦𝘳𝘧𝘰𝘳𝘮𝘢𝘯𝘤𝘦𝘴 𝘵𝘩𝘳𝘰𝘶𝘨𝘩𝘰𝘶𝘵 𝘵𝘩𝘦 𝘸𝘪𝘯𝘵𝘦𝘳 𝘮𝘰𝘯𝘵𝘩𝘴

If you’ve decided to visit Dubrovnik this winter, we’ve prepared a free and informative city tour for you, along with traditional folklore performances that bring local heritage to life in the heart of the Old Town.

Our annual program Saturday Winter Mornings in Dubrovnik starts on November 8, 2025, and runs until March 28, 2026.

Every Saturday from 𝐓𝐈𝐂 𝐏𝐢𝐥𝐞 – 𝐚𝐭 𝟗:𝟑𝟎 𝐀𝐌 𝐢𝐧 𝐄𝐧𝐠𝐥𝐢𝐬𝐡 𝐚𝐧𝐝 𝐚𝐭 𝟏𝟐:𝟑𝟎 𝐏𝐌 𝐢𝐧 𝐂𝐫𝐨𝐚𝐭𝐢𝐚𝐧.
𝐀𝐭 𝟏𝟏:𝟑𝟎 𝐀𝐌 𝐢𝐧 𝐟𝐫𝐨𝐧𝐭 𝐨𝐟 𝐒𝐭. 𝐁𝐥𝐚𝐢𝐬𝐞’𝐬 𝐂𝐡𝐮𝐫𝐜𝐡, 𝐞𝐧𝐣𝐨𝐲 𝐚 𝐟𝐨𝐥𝐤𝐥𝐨𝐫𝐞 𝐩𝐞𝐫𝐟𝐨𝐫𝐦𝐚𝐧𝐜𝐞, which will not take place in case of bad weather.

The November theme is “𝐂𝐨𝐬𝐦𝐨𝐩𝐨𝐥𝐢𝐭𝐚𝐧 𝐃𝐮𝐛𝐫𝐨𝐯𝐧𝐢𝐤”, highlighting centuries of coexistence among Catholics, Orthodox Christians, Muslims, and Jews – all of whom have left a lasting mark on the city’s history and identity.

Participation is free, but 𝐫𝐞𝐠𝐢𝐬𝐭𝐫𝐚𝐭𝐢𝐨𝐧 𝐢𝐬 𝐫𝐞𝐪𝐮𝐢𝐫𝐞𝐝 via tic.pile@tzdubrovnik.hr or phone +385 20 312 011, no later than Friday at 5 PM.

Follow us on social media for updates on upcoming themes and tours.

#experiencedubrovnik #visitdubrovnik #dubrovnik #dubrovnikcroatia #dubrovnikoldtown #croatiafulloflife #feelfreetodiscover #dubrovnikriviera #dubrovnikneretvacounty

Radionica “Kaktusi u snijegu”
2025-11-29 10:00 - 12:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Pridruži nam se na ovu posebnu zimsku radionicu gdje ćemo izrađivati kaktus terarij sa snježnim motivom!
Koristeći bijeli pijesak i zimske detalje napraviti ćemo snijeg u pustinji
Pričati ćemo o kaktusima i naučiti kako s njima rukovati bezbolno

Datum: 29.11 Subota
Vrijeme: 10:00
Mjesto : Babin kuk pored fontane
Cijena: 35 eura

Radimo u maloj grupi!

Prijaviti se možete u inbox ili na broj 095 8521392

Prvenstvo Hrvatske radio upravljanih jedrilica
2025-11-29 10:00 - 17:00, 2025-11-30 10:00 - 17:00 | Marina Frapa, Lapadska obala 21a, Dubrovnik, Dubrovačko-neretvanska, 20000, Croatia
U Marini Frapa Dubrovnik 29. i 30. studenog održat će se Prvenstvo Hrvatske radio upravljanih jedrilica klase Dragon Force 65, jedno od najznačajnijih domaćih natjecanja ovog atraktivnog i rastućeg sporta. Natjecanja započinju oba dana u 10 sati.

Prvenstvo organizira JK Hydro, u suradnji s Hrvatska zajednica tehničke kulture i Hrvatskim jedriličarskim savezom, pod pokroviteljstvom Marina Frapa Dubrovnik.

Ove godine natjecanje okuplja jedriličare iz cijele Hrvatske koji će se boriti za naslove u tri službene kategorije: kadeti, juniori i seniori.

Regata će se voditi prema najnovijim međunarodnim jedriličarskim pravilima, uz jasno definiran raspored plovova. Planirano je do 10 jedrenja dnevno po kategoriji, a prvi start predviđen je u 10:00 sati, dok je posljednji mogući start u 16:00 sati.

Uz sportski dio, za sudionike je pripremljen i prateći program koji uključuje zajednička okupljanja, marende i večere, čime se dodatno potiče druženje i razvoj zajednice radio jedrenja.

Šapice
2025-11-29 11:00 - 12:00, 2025-11-30 11:00 - 12:00, 2025-12-01 10:00 - 11:00, 2025-12-01 11:00 - 12:00 | Kazalište Marina Držića, Pred Dvorom 3, Dubrovnik, 20000, Croatia
Šapice autora Slavka Sobina divna su i poučna priča o važnosti prijateljstva, toleranciji i prihvaćanju drugačijih.
Nakon što su “Šapice” osvojile srca tisuće i tisuće mališana i njihovih roditelja, te dok autor priprema čak peti nastavak, vrijeme je da omiljeni likovi Dona i Mrš zažive i na kazališnim daskama. Kroz igru i pjesmu, glumci Katarina Baban i Slavko Sobin prenijet će sve poruke ove priče prikladne posebno u božićno vrijeme, a koje su je i učinile jednom od najpopularnijih knjiga za djecu u posljednje tri godine.
Kad se jednog dana, pred Božić, na ulici sretnu dva psa – jedan mali, ulični, ničiji i sretan s onim što nema, i jedan kućni, dobro odgojen, nezadovoljan s onim što ima bit će to početak jednog velikog prijateljstva.
Prijateljstvo, tolerancija i prihvaćanje drugačijih vrijednosti smisao su života ili bi to barem trebali biti. To je ono što će mališani moći naučiti iz ove predstave, a odrasli se prisjetiti, ako su kojim slučajem zaboravili.
Predstava je namijenjena uzrastu od 3 godine do nižih razreda osnovne škole.

Studeni u Pino’s
2025-11-29 16:00 - 23:00 | Pino’s Dubrovnik, Šetalište Kralja Zvonimira 2b, Dubrovnik, Dubrovačko-neretvanska, 20000, Croatia
Mjesec pred nama donosi pregršt dobre zabave, glazbe i posebnih događanja!
Od opuštenih večeri uz vino i kreativnost s @slatkokaocukar.hr, do nastupa @teatarband_dbk, @du_not_worry_music, te večeri uz @djtimejack, saksofon i puno dobre energije – u Pino’su vas svaki tjedan čeka nešto novo.
🎭 Za najmlađe – Kids Show by @we.kids.production & @wevents_entertainment “Princezin put do koncerta” očekuje vas u subotu ujutro, dok večer rezerviramo za čarobne note @_nikolinaviolina.
📅 PROGRAM
13.11. Clay & Wine by Slatko kao Cukar
14.11. DJ Time Jack
15.11. Teatar Band
20.11. Thursdays at Pino’s by Slatko kao Cukar
21.11. DU Not Worry Band
22.11. Laura John & Antun Milinković
28.11. DJ Time Jack & Sax
29.11. Kids Show – Princezin put do koncerta (jutro)
29.11. Nikolina Violina (večer)
📍 Pino’s Fun and Dine – mjesto gdje dobra hrana, vino i glazba stvaraju savršenu jesensku atmosferu.
✨ Rezervacije:
📞 +385 02 301 576
📩 Instagram DM
📍 Šetalište kralja Zvonimira 2b

Predstavljanje književnih djela Sretena Vujovića
2025-11-29 18:00 - 19:00 | Galerija Flora, Šetaliste kralja Zvonimira 32, Dubrovnik, Dubrovačko-neretvanska, 20000, Croatia
Hrvatsko društvo likovnih umjetnika Dubrovnik i Medijateka Flora sa zadovoljstvom Vas pozivaju na predstavljanje književnih djela Sretena Vujovića koje će se održati u subotu 29.11,2025 u 18 sati u Medijateci Flora.Veselimo se Vašem dolasku i druženju u Flori.

KUŠANJE MLADIH MLJETSKIH VINA
2025-11-29 18:00 - 23:00 | Dom kulture Babino Polje
KUŠANJE MLADIH MLJETSKIH VINA
Javna ustanova „Nacionalni park Mljet” i Agronomski fakultet iz Zagreba pozivaju vas na večer posvećenu mljetskim vinima!

Subota, 29. 11. 2025.
18:00 h
Dom kulture Zabrežje, Babino Polje

Što vas očekuje?
Kušanje mladih mljetskih vina
Savjetovanje za vinare i vinogradare
Prigodna nagradna igra za sudionike
Glavna nagrada: aku škare
Domjenak

Vidimo se u subotu!

Kazališna predstava / Spajalica / Velolučki pučki teatar
2025-11-29 19:00 - 20:30 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Najnovija komedija Spajalica, čiji je autor Tonči Surjan Trofo, u izvedbi Velolučkog pučkog teatra na humorističan način govori o poduzetništvu i raznim usamljenim ljudima u današnje doba i njihovim potrebama.
Ulaz: 5€

Izložba Čiope - ukrasi dubrovačkog ljetnog neba
2025-11-29 19:00 - 21:00 | Prirodoslovni muzej Dubrovnik, Androvićeva 1, Dubrovnik, Dubrovačko-neretvanska, 20000, Croatia
Izložba Čiope – ukrasi dubrovačkog ljetnog neba
Krilata savršenstva
Vidimo se u subotu u 19 sati.
Veselimo se vašem dolasku!

Konoba Ivankovi - Glazba uživo i večera!
2025-11-29 19:00 - 23:00 | Konoba Ivankovi, Drvenik 9, Konavle, Dubrovačko-neretvanska, 20215, Croatia
Ovu subotu čeka vas večer ispunjena glazbom, domaćom hranom i onom toplom atmosferom zbog koje se uvijek rado vraćate.

​ Kada:
• ​Subota 29.11. od 19:00h – 00:00h
• ​Glazba uživo i večera!

​ Na meniju:
• ​ Tradicionalna PEKA (rezervirajte unaprijed!)
• ​ ZELENA MENESTRA
• ​ Ukusni ROŠTILJ

​Mjesta se brzo popune, rezervirajte svoj stol na vrijeme!

​ Rezervacije: 095 351 9371

Advent Park Dubrovnik: Trash party by DJ AlexG
2025-11-29 19:30 - 23:00 | Remiza, Vukovarska 40, Dubrovnik, Dubrovačko-neretvanska, 20000, Croatia
29/11/25
05/12/25
19:30 Parking bivše Remize/Vukovarska 36-40
Trash party by DJ AlexG

Dubrovački zimski festival: Doris Dragović
2025-11-29 20:00 - 23:00 | ispred crkve sv. Vlaha, Trg Luža, Dubrovnik, Dubrovačko-neretvanska, 20000, Croatia
29/11/25
20:00 Stradun
Doris Dragović
Otvaranje 12. Dubrovačkog zimskog festivala

Okusi piva - uparivanje craft piva i hrane
2025-11-29 20:00 - 23:00 | Stara loza, Prijeko 22, Dubrovnik, Dubrovačko-neretvanska, 20000, Croatia
U subotu 29.11. vas čeka jedinstveno iskustvo uparivanja craft piva i hrane s vrhunskim chefom i vlasnikom Fat Bastard Puba Ivanom Matovićem – prava mala gastro avantura za sve ljubitelje dobrih okusa.

UMO Reunion @ Orlando
2025-11-29 20:00 - 2025-11-30 02:00 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
UMO Reunion 2025 – Povratak u bolnicu!
Sad već tradicionalno u studenom – vraćamo se tamo gdje je sve počelo! 25 godina prošlo je otkad je krenula legendarna priča u Udruzi Mladih Orlando, poznatijoj kao Klub, UMO bolnica, mjesto gdje su nastajale legende.
Kroz te zidove prošle su generacije. Organizirali su se koncerti i slušaonice, rađali i raspadali bendovi, mijenjala se uprava… ali ekipa je ostala – vjerni UMO veterani koji i dalje znaju kako se to radi!
Subota, 29.11. Start: 20:00 h Udruga Mladih Orlando
Na pultu – DJ-evi koji su “tada bili tamo”, spremni oživjeti najbolje od rocka, punka, grungea, metala, a kasnije i nezaobilazne ‘80-e i ‘90-e.
Šank ovaj put odmara, ali ne brini – ispred kluba će biti organizirana i hrana i piće, da sve bude po PS-u.
Dođi, pozovi ekipu, podijeli event i pripremi se za još jednu nezaboravnu večer u legendarnom UMO stilu!
Spread the word! See you soon!

Doris Dragović afterparty
2025-11-29 23:00 - 2025-11-30 02:00 | MILK – fun area & cocktails bar, Marojice Kaboge 7, Dubrovnik, Dubrovačko-neretvanska, 20000, Croatia
Doris Dragović afterparty
hosted by Milk
29.11.2025. at 11PM

Otvorenje Zimskog Festivala@Elyx
2025-11-29 23:00 - 2025-11-30 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
✨ Elyx Dubrovnik predstavlja otvorenje Zimskog Festivala! ❄️
Pripremite se za spektakularan početak zimskog razdoblja jer Elyx dovodi savršenu kombinaciju glazbe, posebnih nastupa, artista i paketa. ✨
Posebna ponuda:
BOCA + BOCA do 01:00h 🍾
#dubrovnik #otvaranjezimskogfestivala
#samohrvatsko #hrvatsko #dubrovnik #oldtowndubrovnik #gameofthrones #outerbanks #cro #madeincroatia #hrvatska #dubrovnik #winteriscoming #oldtowndubrovnik #outerbanks #dubrovackizimskifestival #dzf
#dubrovnikwinterfestival
#winterindubrovnik #dubrovnik
#winter2025❄️☃️ #elyx

Tinker Labs radionica
2025-11-30 11:00 - 12:30 | Remiza, Vukovarska 40, Dubrovnik, Dubrovačko-neretvanska, 20000, Croatia
Znanstveni Božić uz Tinker Labs!

Pridružite nam se na čarobnoj božićnoj radionici gdje se znanost spaja s igrom, kreativnošću i blagdanskim duhom!
Kroz zabavne eksperimente, istraživanja i interaktivne aktivnosti, djeca će otkriti koliko je znanost uzbudljiva – posebno kada miriše na Božić.

Za djecu od 4 do 10 godina
Advent Park (bivša Remiza)
Nedjelja, 30.11.2025.
11:00 sati

Uz Tinker Labs tim, djecu će dodatno razveseliti i veseli Medolino animatori!

Broj mjesta je ograničen, stoga osigurajte mjesto što prije.

Prijave: dubrovnik@tinkerlabs.hr

Dođite s nama otkriti koliko je znanost – magična!

Konavoska biciklistička liga KoBiLa 2025
2025-11-30 14:00 - 17:00 | Zvekovica, Konavle, Put Uskoplja 1, Zvekovica, Dubrovačko-neretvanska, 20210,, Croatia
KoBiLa 2025
U nedjelju 30. 11. u 14:00 održava se nova utrka u sklopu Konavoske biciklističke lige u organizaciji BK Konavle.
Start je ispred prostorija kluba na Zvekovici, a vozi se MTB krug od 11 km.

Pozivamo sve ljubitelje biciklizma, rekreativce i natjecatelje da nam se pridruže na još jednoj dinamičnoj i zabavnoj vožnji kroz Konavle. Dođite, provozajte se, odmjerite snage i uživajte u dobroj sportskoj atmosferi!

Vidimo se na startu!

BESPLATNO TEMATSKO VOĐENJE „DRŽIĆEVI SUVREMENICI“
2025-11-30 16:00 - 17:30 | Trg oružja, Ul. Svetog Dominika 3, Dubrovnik, Dubrovačko-neretvanska, 20000, Croatia
Dom Marina Držića, u sklopu Zimskog festivala, organizira novo besplatno tematsko vođenje „Držićevi suvremenici“ za naše sugrađane i posjetitelje Grada. Nakon što smo u prethodnim tematskim vođenjima upoznavali život i djelo Marina Držića, razne aspekte svakodnevnog života i političku situaciju Dubrovnika tijekom 15. i 16. st., tj. njegovog „zlatnog doba“, u novom tematskom vođenju nastavljamo upoznavati suvremenike Marina Držića.
Svaki grad i državu čine, prije svega, ljudi koji u njemu žive ili borave neko vrijeme. Svatko od njih ostavi neki biljeg, oku vidljiv ili nevidljiv, ali značajan i stoljećima kasnije. U fokusu novog tematskog vođenja su osobe – pojedinci koji su u Držićevom stoljeću živjeli ili ih je put namjerno ili igrom slučaja doveo u Dubrovnik te su u njemu proboravili određeni period, a neke je od njih i sam Držić poznavao ili je imao određene dodirne točke s njima.
Šesnaesto stoljeće je jedno od dva dubrovačka “zlatna” stoljeća u kojem mala, ali iznimno važna Dubrovačka Republika diplomatskim umijećem nastoji sačuvati svoj već zaokruženi teritorij. U gradu se odvija živa trgovačka djelatnost, u gradsku luku uplovljavaju trgovački brodovi koji dovode i putnike od kojih neki u Dubrovnik dolaze s određenim zadatkom te u njemu dulje ostaju, dok je drugima grad jedna od postaja na putu prema Osmanskom Carstvu. Na gradskim se zidinama rade preinake i nužni popravci te u Dubrovniku boravi vojni inženjer Antonio Ferramolino. U to doba u Dubrovniku boravi i Serafino Razzi koji piše “Povijest Dubrovnika” (“La storia di Raugia”) koja je ujedno i prva tiskana povijest Dubrovnika.
Držićev suvremenik je i Nikša Ranjina koji nam je ostavio svoj poznati zbornik ljubavne lirike (“Ranjinin zbornik”) s više od osamsto zapisanih pjesama najstarijih dubrovačkih pjesnika ispjevanih na hrvatskom jeziku, ali i kroniku dubrovačke povijesti s nizom zanimljivih podataka. Ne zaboravimo ni kako je u 16. st. u Dubrovniku rođena i živjela pjesnikinja Cvijeta Zuzorić.
Upoznajte svakodnevicu života „zlatnog doba“ Dubrovnika, ali i detalje Držićeve živopisne biografije tijekom šetnje u koju će vas povesti licencirana turistička vodičica Marina Missoni Barišić. Početak tematskog vođenja je na Trgu oružja te slijedi nastavak i zaustavljanje na sljedećim lokacijama: Ulica sv. Dominika (pored crkve Navještenja), ispred Dominikanskog samostana, Prijeko – pored Žudioske i Vetranićeve ulice, ispred Kneževog dvora te Katedrale i Ulica od puča. Vođenje završava ispred Doma Marina Držića.
Tematska vođenja na hrvatskom jeziku će se održati u nedjelju, 30. studenog i u nedjelju 7. prosinca u 16 sati. Predviđeno trajanje tematske ture je 1 sat i 30 minuta. Po jednom terminu se može maksimalno prijaviti 20 posjetitelja, pa molimo da svoj dolazak najavite na mail: ured@muzej-marindrzic.eu
Kroz besplatna tematska vođenja koje Dom Marina Držića već godinama organizira prošli su brojni sugrađani i posjetitelji Dubrovnika. Obilazeći autentične gradske lokalitete približavamo im život i djelo najpoznatijeg hrvatskog komediografa Marina Držića, ali ih upoznajemo i sa zanimljivim detaljima iz bogate dubrovačke povijesti.
Veselimo se Vašem dolasku!

DRUGI DNEVNIK PAULINE P.
2025-11-30 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Omiljena junakinja iz školskih klupa vraća se u filmu Drugi dnevnik Pauline P., a nastavak hit filma donosi još više emocija i iskrenih trenutaka iz života jedne (ne tako male) djevojčice.
Naša junakinja sada ima već jedanaest godina! Iako joj odrasli govore da joj je ovo „najbolji dio života“, Paulini se uopće ne čini tako. U petom razredu dočekat će je profesorica Mirković, stroga nastavnica geografije, kao i Marta iz 5.D, Paulinin prvi bully. Uskoro će otkriti i da njezina draga baka boluje od neizlječive bolesti. U borbi s nevoljama Paulina će se još jednom poslužiti šarmom i bujnom maštom, i izvući jednu vrijednu pouku–da se život ne sastoji samo od pobjeda.

108 pozdrava suncu - besplatno druženje uz pokret
2025-11-30 17:30 - 19:00 | We DU Yoga, Kralja Tomislava 7a, Dubrovnik, Dubrovačko-neretvanska, 20000, Croatia
Dragi naši,Pozivamo vas na jedno od naših prvih besplatnih Zen & Zest druženja!
U nedjelju, 30.11., od 17:30h zajedno ćemo ući u meditaciju u pokretu kroz praksu 108 Pozdrava Suncu.Ovaj tradicionalni ritual prakticira se diljem svijeta kako bi se obilježili novi počeci, promjene godišnjih doba, važne prijelazne trenutke — ali i kao moćan način da se povežemo sami sa sobom kroz ritam daha i pokreta. Na ovaj način želimo simbolično obilježiti i našu transformaciju i novi brend.
Poanta nije u tome da odradite svih 108. Poanta je u namjeri. U prisutnosti.U tome da dopustite da vas dah vodi, da prepoznate svoj tempo i da osjetite snagu grupne energije.
Možete raditi klasične Pozdrave Suncu, Surya Namaskar A ili B, ili kombinaciju — kako god vaše tijelo želi taj dan.Nije bitno hoće li vaš broj biti 10, 50 ili 108.Bitno je da ste tu, u svakom udahu, pokretu i trenutku.
Događaj je besplatan, ali vas molimo da se prijavite kako bismo znali broj sudionika — dvorana može primiti ograničen broj ljudi, a želimo svima osigurati ugodan prostor.Kako bi znali koliko ciklusa pozdrava ste odradili ponestite 21 grahoricu ili kamenčić, objasnimo detalje kad se vidimo.
Mjesto rezervirajte putem ovog linka:https://forms.gle/gGYVCxdem1iLQ3uE9

Inner Soundworks - Zvučno putovanje natrag sebi
2025-11-30 18:00 - 19:30 | Elixir Vitae – holistički fitness studio, Zakula 28, Čelopeci, Dubrovačko-neretvanska, 20207, Croatia
NEDJELJA 30.11. 18h-19h30VODI: AnadaCIJENA: 25€ (20€ za aktivne članove)
Nakon duge pauze, u sljedeću nedjelju konačno opet imamo priliku uroniti u blagodati iscjeljujućih vibracija Anadinog frekvencijskog instrumentarija.
Zvučna kupka je portal u više dimenzije Sebe, gdje nalazimo radost, iscjeljenje, opuštanje, i općenito vraćanje na “tvorničke postavke”, tj. u svoje esencijalno biće u kojem se nalazi naša istina, put i svrha.
Zvuk je najmoćnije sredstvo za ulazak u harmoničnu sferu zajedničkog manifestiranja i aktivaciju namjere. Amplificiramo skupa rezonanciju iscjeljivanja i svjesnog stvaranja. Zajedničkim fokusom i namjerom odašiljemo frekvencije mira i buđenja u kolektivnu svijest.
Za vrijeme zvučne kupke vaše je samo da udobno ležite, podržani jastucima i dekicama, zvuk će napraviti ostalo. Dođite desetak minuta prije. Nakon 18h ulaz više neće biti moguć.
Cijena 25€ (20€ s aktivnom članarinom) Mjesta su ograničena, rezervirajte svoje mjesto uplatom.
Rezervacije mjesta: https://www.momoyoga.com/…/Inner-Soundworks-Zvucno…

MAJSTORI ILUZIJE 3 : SAD ME VIDIŠ, SAD ME NE VIDIŠ / Now You See Me: Now You Don’t
2025-11-30 18:00 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
“SAD ME VIDIŠ, SAD ME NE VIDIŠ” – iluzija kakvu vaše oči još nisu doživjele!
Četiri Jahača vraćaju se moćniji i spretniji nego ikad, a s njima stiže nova generacija iluzionista spremnih pomaknuti granice mogućega. Treći nastavak hit-sage o vrhunskim iluzionistima briše crtu između stvarnosti i obmane – svaki trik nadmašuje onaj prethodni, a najveće iznenađenje nikada nije ono koje očekujete.
Zvjezdanu postavu predvode Jesse Eisenberg, Woody Harrelson, Dave Franco i Isla Fisher, uz pojačanja Justicea Smitha, Dominica Sesse i Ariane Greenblatt, te karizmatičnu Rosamund Pike i legendarnog Morgana Freemana. Pripremite se za adrenalinski vrtlog hipnotizirajućih varki – pravilo je samo jedno: nemojte treptati, jer ono što vidite možda nije ni djelić onoga što se doista događa!

Zatvaranje 19. festivala "Glazba i Riječ"
2025-11-30 19:00 - 20:30 | Cavtat, Dom kulture, Obala A. Starčevića 20, Cavtat, Dubrovačko-neretvanska, 20210, Croatia
30. studenog 2025. u 19h
Dom kulture Cavtat

Zatvaranje 19. festivala “Glazba i Riječ”
Udruga Konavle Art

Koncert za djecu, mlade i obitelj

C. SAINT SAENS : KARNEVAL ŽIVOTINJA

Komorni sastav Konavle Art
Slobodan Begić, dirigent
Srđana Šimunović, dramska prvakinja, pripovjedačica

Ulaz slobodan

Dizajn plakata napravila je Laura Papac, učenica slikarskog odjela Umjetničke škole Luke Sorkočevića pod mentorstvom prof. Mara Krile

PUN GAS / The Race
2025-11-30 20:00 - 21:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Pun gas je brzi akcijski film smješten u ilegalni svijet utrka. Najtalentiranijih 10 vozača Europe natjecat će se u nevjerojatnoj utrci u kojoj mogu osvojiti i novčanu nagradu i sve automobile koji sudjeluju. Radnja se vrti oko Andreia, mladog i vrlo talentiranog mehaničara, koji se uplete u sukob između dvojice rivala što se natječu u iznimno opasnom svijetu ilegalnih automobilskih utrka. Ova produkcija spaja zadivljujuće, spektakularne automobile s iznimno dirljivom pričom o prijateljstvu, izdaji i obitelji.
